רפלקציה קבוצתית- לצבוע את העולם 
תמלול העדות: 
אביבה בלום-וקס נולדה בוורשה בשנת 1932. הוריה אברשה ולובה היו פעילים בבונד. עם הקמת הגטו בעיר נכלאו בו גם משפחת בלום. אמה של אביבה הצליחה להציל את ילדיה בשני הגירושים, של קיץ 1942 וינואר 1943. לאחר הגירוש, החליטו אברשה ולובה להבריח את ילדיהם לצד הארי. אביבה הגיעה אל אורליה בורקובסקה, חסידת אומות העולם, שהסתירה אותה במשך כחודשיים. לאחר שנחשף מקום המסתור שלה הועברה אביבה ממקום למקום במשך כמה חודשים. אחיה אולק נשאר אצל קרובי משפחה של בורקובסקה עד תום המלחמה. בהמשך נמלטו אביבה ואמה למקום מסתור נוסף. לאחר השחרור בינואר 1945 התאחדו אביבה ואמה עם אולק. משם עברו לבית הילדים באוטבוצק שאותו ניהלה אמה של אביבה. אביבה עזבה את בית הילדים ב-1948 ועברה ללמוד בבית ספר בוורשה וב-1950 עלתה ארצה. אביבה אמנית. עבודותיה הוצגו בתערוכות בארץ ובעולם וזכו לפרסים.
הרפלקציה הקבוצתית- 
פרויקט "זיכרון מתחדש" מאפשר להנגיש ערכים מעדויות של ניצולי שואה לדורות הבאים, שקשה להם לשבת ולהקשיב ומעדיפים לצפות בסרטונים קצרים ברשת. הפרויקט מנציח את השואה לדורות ואנחנו חושבים שזוהי מטרה חשובה  והכרחית ושמחנו להיות חלק ולפעול למטרה כזו. 
כולנו הרגשנו שאנחנו פועלים למען מטרה חשובה ומשותפת ולכן התגברנו על כל קושי שצף בדרך, גם טכני וגם חברתי על מנת לייצר תוצר איכותי וללמוד ביחד מהעשייה המשותפת. 
כתיבת התסריט הייתה החלק הכי יצירתי ואנחנו באים לידי ביטוי בו הכי הרבה כקבוצה. 

